cyanic-selkie/wikianc huggingface dataset:
বাঁশকান্দি
বাঁশকান্দি, শিলচর থেকে প্রায় ১৩কিঃমিঃ দূরত্বে অবস্থিত ভারতবর্ষের আসাম রাজ্যের কাছাড় জেলার একটি ব্লক স্তর অঞ্চল। ইহার ছায়াতলে অনেক ছোট ছোট গ্রাম আছে। বাঁশকান্দি নিম্ন স্তরের গ্রামবাসীদের এবং ক্ষুদ্র ও গ্রাম পর্যায়ের উদ্যোক্তার জন্য একটি বাণিজ্যিক কেন্দ্র। যদিও বাঁশকান্দি এত উন্নত মানের নয়, তথাপি সাধারণ মানুষের প্রয়োজন পূরণ করতে সক্ষম যারা উচ্চ পর্যায়ের জীবিকা নির্বাহের জন্য প্রচেষ্টা করতে পারেন না।
ভৌগোলিক অবস্থান
ইহা গড় সমুদ্রতল থেকে ২৩ মিটার উচ্চতায় অবস্থিত।
অবস্থিতি
জাতীয় মহাসড়ক ৫৩ এখন জাতীয় মহাসড়ক ৩৭ বাঁশকান্দির মধ্য দিয়ে অতিক্রম করে।
জীবিকা
এখানে জনগণের অধিকাংশই চাষী, কৃষিজীবী ও জেলে।
ব্যাঙ্ক
আসাম গ্রামীণ বিকাশ ব্যাংক এ অঞ্চলের একমাত্র ব্যাংক প্রতিষ্ঠান।
আকর্ষণিক স্থল
বাঁশকান্দি হৃদ
ইনকুইজিশন
ইনকুইজিশন বলতে মধ্যযুগে র ক্যাথলিক চার্চের অধীনে কিছু প্রতিষ্ঠানকে বোঝায় যারা ক্যাথলিক মতবিরুদ্ধ ধর্ম বা চিন্তাধারাকে প্রতিহত করার কাজে লিপ্ত ছিল। মধ্যযুগে সম্রাট প্রথম কন্সটানটাইন ৩১৩ খ্রিষ্টাব্দে খ্রিষ্টান ধর্ম কে রোমান সাম্রাজ্যের রাষ্ট্রধর্ম ঘোষণা করেন এর পরপরই ইউরোপে খ্রিস্টধর্ম বিকাশের পালে হাওয়া লাগে আর ক্যাথলিক চার্চ ইউরোপে উল্লেখযোগ্য রাজনৈতিক ও ধর্মীয় ক্ষমতা অর্জন করে। মধ্যযুগে সারা ইউরোপে যখন খ্রিস্টধর্ম অতিমাত্রায় বিকাশ হচ্ছিল সেসময় হেরেটিকদের বিরোধিতা ছিল। তারা সরাসরি খ্রিস্টান ধর্ম অস্বীকার করত এবং তাদের মতামত প্রচার করত। সেসময় খ্রিস্টান ধর্মের বিরোধীদের মুরতাদ-পন্থায় চিহ্নিত করা হতো। মুরতাদদের বিরুদ্ধে রাষ্ট্রীয় ভাবে শায়েস্তা করার ব্যাপারে সাধু অগাস্টাইনের (৩৫৪-৪৩০) অনুমতি ছিলো। তিনি বিশ্বাস করতেন মুরতাদ-পন্থা খুন-খারাবির চেয়েও বেশি অনিষ্টকর।কারণ এটি আত্মার ক্ষতি ডেকে আনে। বারো শতকে চার্চীয় দৃষ্টিতে ধরা পড়ে মুরতাদ পন্থার উত্থান ঘটছে সংগঠিতরূপে এক্ষেত্রে তাদের প্রথম শত্রু হয়ে দাঁড়ায় আলবিজেনশীয়রা। পোপ ইনোসেন্ট আলবিজেনশীয়দের ঐতিহ্যগত সামাজি প্রথা-প্রতিষ্ঠান বিরোধী ঘোষণা করেন যার ফলাফল দাড়ায় ক্রসেড। পরে পোপ নবম গ্রেগরি ১২৩১ খ্রিষ্টাব্দে একটি অধ্যাদেশ অনুমোদন করেন এর ফলেই রাষ্ট্রীয়ভাবে রোমান সাম্রাজ্যে ইনকুইজিশন আরম্ভ। চার্চের কর্তৃত্ব ধরে রাখা এবং বিরোধীদের দমনের জন্যেই রাষ্ট্রীয় কর্তৃপক্ষ হেরেটিকদেরবন্দি করে জিজ্ঞাসাবাদ শুরু করে। বিচারে সময় তাদের জিজ্ঞাসাবাদের নামে চালানো হত ভয়াবহ  নির্যাতন । ভয়াবহ নির্যাতন পদ্ধতিটিই ইনকুইজিশন নামে পরিচিত। ইনকুইজিশন ব্যাপ্তিসময় ছিলো ১২৩১ থেকে ১৮৩৪ খ্রিষ্টাব্দ অব্দি। ইঙ্কুইজিশনে শুধু খ্রিস্টধর্ম বিরোধীরাই নয়, বহু নিরপরাধ মানুষ নারী ও শিশুরাও। রাষ্ট্র হেরেটিকদের শাস্তি দিতে ট্রাইবুনাল প্রতিষ্ঠা করার নির্দেশ দেয় । প্রাক-মধ্য যুগে মুরতাদপন্থা দেখাশোনার দায়িতবভার ছিলো ডাইওসীয় বিশপদের কিন্তু তারা দুর্ব্লভাবে সজ্ঞায়িত, প্রক্রিয়া ও শাস্তিদানে ছিলো অপর্যাপ্ত। তাই ডোমেনিকান অর্ডারের সাধুদের ওপর ইনকুইজিশন-এর দায়িত্ব দেওয়া হয়! প্রথম ইনকুইজিশনের শিকার হয় ক্যাটহার-রা। এরা ‘বিশুদ্ধবাদী’ নামে পরিচিত। ক্যাটহার-রা হেরেটিক ছিল কেননা এদের শিক্ষা ও বিশ্বাসের সঙ্গে রোমান ক্যাথলিকদের শিক্ষার ও বিশ্বাসের ফারাক ছিল এরা ছিল দ্বৈতাবাদী। দক্ষিণ ফ্রান্সে এদের সংখ্যা বেশি ছিল। স্বভাবতই ট্রাইবুনালে ক্যাটহার সম্প্রদায়ের সদস্যদের জিজ্ঞাসাবাদের জন্য প্রথম  ডাকা হয়। ইনকুইজিশন চলাকালে স্বাধীন চিন্তার অধিকারী বহু মানুষকে পুড়িয়ে মারা হয়েছিল। এদের মধ্যে অন্যতম। গ্যালিলিও গ্যালিলিকে ইনকুইজিশন করা হলে তিনি নিজ শিক্ষার সত্যতা সম্পর্কে অস্বীকৃতি জানান। এভাবে তিনি মুলত আত্মরক্ষা করেন। কিন্তু সাধনা থেকে বিচ্যুত হননি। ইতালির গিওদার্নো ব্রুনো।
স্প্যানিশ ইনকুইজিশন
১৪৭৮ সালে স্পেনে ইনকুইজিশন-এর শুরু হয়। অন্য যেকোন ইনকুইজিশন-এর চেয়ে এটি ছিলো ক্ষমতাবান এবং প্রাথমিক লক্ষ্য ছিলো খ্রিষ্টে ধর্মান্তরিত ইহুদি বা মারানোসরা এর শিকার । মারানোস মুলত তাদের হলা হয় যারা জোরপুর্বক খ্রিষ্টে ধর্মান্তরিত হওয়ার পরেও ইহুদি ধর্ম পালন করতো। পঞ্চদশ শতকের শেষের দিকে স্পেন মুসলিম অধ্যুষিত গ্রানাদা জয় করে সুতরাং মুসলিমরাও ইনকুইজিশনের শিকার হয়। ষষ্ঠদশ শতকে লুথেরিয়ান প্রেটেস্টনরা ইনকুইজিশন- এর শিকার হয়। স্প্যানিশরা দক্ষিণ আমেরিকার উপনিবেশেও আদিবাসীদের ওপর ইনকুইজিশন চাপিয়ে দিয়েছিল।
ধর্ম কখনও কখনও রাজনৈতিক রূপ পরিগ্রহ করে। স্পেনের ইতিহাসে এর প্রমাণ রয়েছে। পঞ্চদশ শতকের শেষের দিকে, রাজা ২য় ফার্দিনান্দ এবং রানী ইসাবেলার শাসনামলে স্প্যনিশ ইনকুইজিশন চালু হয় । আশ্চর্য এই-এরা দুজনেই ছিলেন ধর্মনিপেক্ষ। এরা দুটি স্প্যানিশ রাজ্য একীভূত করেছিলেন । স্প্যানিশ রাজতন্ত্র ছিল ক্যাথলিক। এই একত্রীকরণের জন্য প্রয়োজন ছিল ধর্মীয় ঐক্য। ইনকুইজিশন-এর প্রয়োজন হয়ে পড়ে। রোমে তখন স্প্যানিশ সৈন্য অবস্থান করছিল। রোমে তুর্কি আক্রমণের আশঙ্কা ছিল। স্পেন পোপকে বলল, ইনকুইজিশন এর অনুমোদন দিন, নইলে সৈন্য সরিয়ে নেব! পোপ সম্মতি দিলেন। এ ছাড়া স্থানীয় রাজনৈতিক কর্তৃত্ব ও পারিবারিক জোট দূর্বল করতে দূর্বল করতেও ইনকুইজিশন কে ব্যবহার করা হয় । এককথায় রাজনৈতিক স্বার্থে ইনকুইজিশন অব্যাহত রাখে । তবে এর পিছনে অর্থনৈতিক কারণও ছিল। যেমন, সরকার হেরেটিক এর ধনসম্পদ বাজেয়াপ্ত করতে পারত। মধ্যযুগে রোমের গির্জা এবং স্পেনের অর্থনৈতিক সমৃদ্ধির অন্যতম কারণ ছিল ইনকুইজিশন।
ইনকুইজিশন প্রক্রিয়া
ইনকুইজিটরা সপ্তাহ বা মাসের নির্দিষ্ট দিনে আদালতে বসতো এবং যাদেরকে মুরতাদ বলে মনে করতো তাদের হাজিরার আদেশ দিতো। যেকোন সন্দেহভাজনের বিরুদ্ধে তারা মামলা করতে পারতো। হাজিরা ও দোষ স্বীকারকারীদের কম শাস্তি মিলতো। ইনকুইজিশন আদালতের নির্দেশ অমান্য করলে ইনকুইজিটরিয়াল পুলিশ সেইসব লোকের বিরুদ্ধে তল্লাশি চালাতো। মুরতাদদের নির্বাসন অধিকারও ছিলো নাহ। অভিযুক্তকে সাক্ষ্য দিতে হতো নিজের বিরুদ্ধে। এছাড়া মাত্র দুজন ব্যক্তির সাক্ষ্যের ভিত্তিতেই দোষী ঘোষণা করা বিধান ছিলো।
নাগরহোল জাতীয় উদ্যান
নাগরহোল জাতীয় উদ্যান (Nagarhole National Park‎) কর্ণাটকের পশ্চিম প্রান্তের মহীশূর(মাইসোর)এবং কডাগু জেলার সীমাতে পাহাড়ের নিচে অবস্থিত এটি জাতীয় উদ্যান। নাগরহোল অর্থ হৈছে snake river, মানে যে নদী নাগরহোলের মধ্য দিয়ে বয়ে গেছে সেইটি সাপের মত আঁকা-বাঁকা। নাহরফুটুকী, চিতা বাঘ এবং লেপার্ডের ঘন বসতির জন্য পরে উদ্যানটিকে "ব্যাঘ প্রকল্প" হিসাবে ঘোষণা করা হয়েছিল। বাঘ ছাড়া এখানে বিভিন্ন প্রজাতির হরিণ, হাতি, বন্য ময়ূর, বিষাক্ত সাপ, নানা ধরনের পাখি, সোনালী বাঁদর, ভালুক, ঘরিয়াল ইত্যাদি পাওয়া যায়।
ইতিহাস
এই বনানিটির বহু প্রবাদ পাওয়া যায়। লক্ষ্মণতীর্থ নামের নদীটিতে সৃষ্টি হয়েছে একটি জলপ্রপাত; আখ্যানে লেখামতে, রাম-লক্ষ্মণ বনবাসে থাকাকালীন এই পাহাড়টিতে কয়েকদিন ছিলেন এবং সীতা দেবীর পিপাসা মেটানোর জন্য এখানে মাটিতে বাণ মেরে এই নদীটির সৃষ্টি করেছিলেন। তারপর নদীটির নাম লক্ষ্মণতীর্থ হয় বলে জানা যায়।
তিনটি সংরক্ষিত বনাঞ্চল আর্কেরি, হাত্গাত এবং নালকেরিকে একত্রিত করে এই নাগরহোল সংরক্ষিত বনাঞ্চল গঠন করা হয়েছিল। ১৯৮৩ সালে নাগরহোল জাতীয় উদ্যানের মর্যাদা পায়। উদ্যানটির ক্ষেত্রফল প্রায় ৬৪৩ বর্গ কিলোমিটার।
ভৌগোলিক বিবরণ
নাগরহোল বনাঞ্চলটি সমতলীয়। ক্ষেত্রফল প্রায় ৬৪৩ বর্গ কি.মি.। বনাঞ্চলটি যেখান থেকে আরম্ভ হয়েছে তার থেকে মূল গেট প্রায় ২৫ কি.মি. দূর, এই দূরত্ব প্রাকৃতিক সৌন্দর্য ও জীব-জন্তু উপভোগ করা যায় ।মূল গেটের থেকে ১৮কি.মি. ভিতরে আছে এটি সরু জলপ্রপাত, ইরপু। লক্ষ্মণতীর্থ নামে নদীটিতেই সৃষ্টি হয়েছে এই জলপ্রপাতটি।
জলবায়ু
নাগরহোলের জলবায়ু শুষ্ক ;গ্রীষ্ম কালের সর্ব্বোচ তাপমাত্রা প্রায় ৩৫ ডিঃ সেঃ এবং শীতকালের সর্ব্বনিম্ন তাপমাত্রা প্রায় ১২ ডিঃ সেঃ
পর্যটন
এই অরণ্যর নৈসর্গিক সৌন্দর্য্য এবং সুন্দর পারিপার্শ্বিকতার জন্য প্রকৃতিপ্রেমী এবং ফোটোগ্রাফারদের জন্য অন্যতম পর্যটনস্থল। ওক-ওক গাছের উপস্থিতি এবং কঁহুবা-খাগরির মত জুপুহা গাছের অনুপস্থিতির জন্য জীব-জন্তুর ফোটো তুলতে সুবিধা হয় এবং বেশি depth of field পোতে সহায়তা করে। কম আর্দ্রতা এবং ধুলো-বালিও এইক্ষেত্রে সহায়তা করে৷
এই উদ্যানে পর্য্যটকদের জন্য জীপ এবং বাস সাফারীর ব্যবস্থা আছে৷ জীপ সাফারীর জন্য আগে থেকে বাংগালোর বা মহীশূরে থাকা বন বিভাগের কার্য্যালয়ের থেকে অনুমোদন নেওয়ার প্রয়োজন হয়৷ তারপরে এখানে কম খরচে থাকার সু-ব্যবস্থা আছে।
জানুয়ারীর থেকে এপ্রিল পর্যন্ত নাগরহোল উপভোগ করার উৎকৃষ্ট সময় বলে জানা যায়।
যাতায়াত ব্যবস্থা
নাগরহোল যাবার জন্য বাস-পথ যথেষ্ট উন্নত। মহীশূর থেকে ইহা প্রায় ৮০ কি.মি. রাস্তা। নাগরহোল বাংগালোর থেকে প্রায় ২৫৫কি.মি.,এবং মহীশূর থেকে প্রায় ৮০কি.মি. হয়।বাংগালোর থেকে ব্যক্তিগত বাহন নতুবা গাড়ী ভাড়া করে গেলে বেশি সুবিধা হয়।
তথ্য সংগ্রহ
শ্রেণী:ভারতের উদ্যান
আলাউদ্দীন পাশা
আলাউদ্দিন বে বা আলাউদ্দীন পাশা (Alâeddin Paşa; সোগুত, ১২৯০/১২৯২ – বুরসা, ১৩৩১), ছিলেন উসমানীয় সাম্রাজ্যবে সুলতান ওরহান গাজীর সৎ ভাই, যিনি তাদের বাবা ওসমান গাজী উত্তরসূরী। তার মা রাবিয়া বালা হাতুন একজন তুর্কি নারী।ও ওসমান গাজির ১ম সহধর্মিণী। আলাউদ্দিন নাকি ওরহান বড় ছেলে তা এখনও নিশ্চিত নয়। কিছু ঐতিহাসিক দাবী করেছেন যে আলাউদ্দিন ওসমানের দ্বিতীয় পুত্র, তবে অন্যরা যুক্তি দেখান যে তাঁর সবচেয়ে বয়স্ক হওয়ার বেশি সম্ভাবনা রয়েছে।  তবুও, ওরহান রাজ্য শাসন করেছিলেন এবং সুলতানের উপাধি গ্রহণকারী প্রথম উসমানীয় শাসক হয়েছিলেন। ঐতিহাসিক ইদ্রিস বিটলিসির উপস্থাপিত ঐতিহ্যগত ও অটোমান ঐতিহাসিক তথ্যানুসারে আলাউদ্দিন তার উজ্জীবিত, যোদ্ধা সৎ-ভাইয়ের চেয়ে বেশি নিস্ক্রিয় ছিলেন এবং নতুনভাবে গঠন করা অটোমান সাম্রাজ্যের সম্প্রসারণের লড়াইয়ের পরিবর্তে ঘরে বসে ছিলেন।  তিনি রাষ্ট্রীয় বিষয় পরিচালনার প্রশিক্ষণ গ্রহণ করেছিলেন।  যোদ্ধা হিসাবে দক্ষতার কারণে ওরহান সাম্রাজ্যের নেতৃত্বের উত্তরাধিকারী হিসাবে নির্বাচিত হয়েছিল এমন হওয়ার একটি ভাল সুযোগ রয়েছে।
পরিবার
শাহজাদা আলাউদ্দীন বালাদের এক কন্যাকে বিবাহ করেছিলেন, তাদের সন্তান ছিলো:
উমাইর ইবনে আবি আমর
উমাইর ইবনে আবি আমর বা যু-শিমালাইন উমাইর ইবনে আবি আমর(মৃত্যু- ০২ হিজরি) নবী মুহাম্মদের অন্যতম সাহাবা ছিলেন। তিনি বদর যুদ্ধে অংশগ্রহণ করেছিলেন এবং এই যুদ্ধে মারা গিয়েছিলেন ।
নাম ও বংশ পরিচয়
উমাইর ইবনে আবি আমর এর মূল নাম উমাইর, ডাক নাম আবু মুহাম্মাদ ও উপাধি যু-শিমালাইন। তার পিতার নাম আবদু আমর ইবন নাদলা। তিনি খুযায়া গোত্রের সন্তান। উমাইর সকল কাজ দু হাত দিয়ে করতেন বলে যু-শিমালাইন (অর্থ দুখানি দক্ষিণ হস্তের অধিকারী) বলে উপাধিতে লাভ করেন । উমাইর এর বোন রায়তা নামে একটি বোন ছিল ।
বদরের যুদ্ধ
মদিনায় আসার পর তিনি ও তার দ্বীনি ভাই ইয়াযীদ বদর যুদ্ধে যোগদান করেন। এ যুদ্ধে তিনি সাহসিকতার সাথে যুদ্ধ করেন এবং কুরাইশদের মধ্যে আবু উসামা যুহাইর ইবন মুয়াবিয়া আল জুশামীর হাতে নিহত হন।
মৃত্যু
তিনি ২য় হিজরিতে বদরের যুদ্ধে মৃত্যুবরণ করেন। মৃত্যুকালে তার বয়স ছিল ৩০ বছর। তার দ্বীনী ভাই ইয়াযিদ ইবনে হারেস এ যুদ্ধে মারা যায়।
আইএনএস বাগীর (এস২৫)
আইএনএস বাগীর ভারতীয় নৌবাহিনীর জন্য ছয়টি কালভারি-শ্রেণীর ডুবোজাহাজের প্রথম ব্যাচের পঞ্চম ডুবোজাহাজ। এটি স্করপিন-শ্রেণির উপর ভিত্তি করে ফরাসি নৌ প্রতিরক্ষা ও শক্তি গোষ্ঠী নেভাল গ্রুপ দ্বারা নকশা করা এবং মহারাষ্ট্র রাজ্যের মুম্বাইয়ের একটি ভারতীয় শিপইয়ার্ড মাজাগাঁও ডক লিমিটেড দ্বারা নির্মিত একটি ডিজেল-বৈদ্যুতিক শক্তি চালিত আক্রমণকারী ডুবোজাহাজ।
২০২০ সালের ১২ নভেম্বর জাহাজটি জলে ভাসানো হয় হয়। আইএনএস বাগীর ২০২২ সালে কমিশন লাভ করবে বলে আশা করা হচ্ছে।
কয়াপাট
কয়াপাট হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।
ভূগোল
কয়াপাটের অক্ষাংশ ও দ্রাঘিমাংশ হল যথাক্রমে ।
জনপরিসংখ্যান
২০১১ সালের জনগণনার তথ্য অনুযায়ী, কয়াপাটের মোট জনসংখ্যা ৩,৩৫১। এর মধ্যে ১,৭৩৭ জন (৫২ শতাংশ) পুরুষ এবং ১,৬১৪ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৪০। কয়াপাটের মোট সাক্ষর জনসংখ্যা ২,৫৭৮ (অন্যূন ছয় বছর বয়সী জনসংখ্যার ৮৫.৬২ শতাংশ)।
সংস্কৃতি
১৮০৭ সালে স্থানীয় মন্ডল পরিবার কর্তৃক প্রতিষ্ঠিত শ্রীধর মন্দিরটির কথা ডেভিড জে. ম্যাককাশন উল্লেখ করেছেন। এই নবরত্ন নবরত্ন মন্দিরটি পরিমাপে সাড়ে ১৫ বর্গফুট এবং খাঁজকাটা শিখর ও তিনটি খিলানযুক্ত প্রবেশপথ বিশিষ্ট। মন্দিরের সম্মুখভাগে মৃৎফলকের উপর দেবদেবীর মূর্তি, রাজসভার দৃশ্য, পশুপাখি ও লতাপাতার অলংকরণ উৎকীর্ণ রয়েছে। কয়াপাটে আরও একটি পঞ্চরত্ন মন্দির বিদ্যমান। এই মন্দিরটিতেও খাঁজকাটা শিখর, তিনটি খিলানযুক্ত প্রবেশদ্বার ও সম্মুখভাগের মৃৎফলকে কারুকার্য লক্ষিত হয়। এছাড়া তিনি এই গ্রামে অবস্থিত এবং টেরাকোটার অলংকরণ সমৃদ্ধ একটি পঞ্চরত্ন মন্দিরের কথাও উল্লেখ করেছেন।
এরেখথেউস ২য়
গ্রিক পুরাণ অনুযায়ী, এরেখথেউস ২য় (Ἐρεχθεύς) ছিল পান্দিওন ১ম ও জেউক্সিপ্পের পুত্র এবং বৌতেস, প্রোক্নে, ফিলোমেলা ও দ্বিতীয় কেক্রপ্সের ভাই। প্রথম এরেখথেউস ছিল এই এরেখথেউসের পিতামহ। এরেখথেউস ২য় নদী-দেবতা ফ্রাসিমুস ও দিওজেনেইয়ার কন্যা প্রাক্সিথেয়াকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।
মন কি আওয়াজ প্রতিজ্ঞা
মন কি আওয়াজ প্রতিজ্ঞা একটি ভারতীয় টেলিভিশন সিরিজ যা স্টার প্লাসে প্রচারিত হত। সিরিজটির প্রিমিয়ার হয়েছিল ৭ই ডিসেম্বর ২০০৯ সালে এবং শেষ হয়েছিল ২৭শে অক্টোবর ২০১২ সালে। এতে অভিনয় করেছেন পূজা গোর এবং আরহান বেহিল। ডিরেক্টরস কুট প্রোডাকশনসের প্রযোজনায় স্টার ভারত এবং উৎসব ভারত (শুধুমাত্র যুক্তরাজ্য/ইউরোপ) -এ ১৫ই মার্চ ২০২১ তারিখে সিরিজের একটি নতুন মৌসুম মন কি আওয়াজ প্রতিজ্ঞা ২ এর প্রিমিয়ার হয়েছিল।
পটভূমি
এটা একজন নারী প্রতিজ্ঞার গল্প, যে তার অধিকার আদায়ের জন্য যেকোনো পর্যায়ে যেতে রাজি আছেন। কৃষ্ণ এলাহাবাদের ক্ষমতাশালী ঠাকুর পরিবারের সন্তান। ঠাকুর পরিবার বনিয়াদি এবং কুসংস্কারে বিশ্বাসী। সাক্সেনা পরিবার বনিয়াদি কিন্তু প্রগতিশীল চিন্তাধারায় বিশ্বাসী। তারা তাদের মেয়ে প্রতিজ্ঞা এবং আরুশিকে সুশিক্ষিত করে তোলে। শুরুর দিকে বেমানান মনে হলেও কৃষ্ণ ঠাকুর এবং প্রতিজ্ঞা সাক্সেনা শেষ পর্যন্ত প্রেমে পড়েন।
কৃষ্ণ প্রতিজ্ঞাকে গোপন ভালোবাসত এবং সে তাকে বিয়ে করতে বাধ্য করে। প্রতিজ্ঞাকে রক্ষা করার জন্য, তার ভাই আদর্শ কৃষ্ণের বোন কোমলকে বিয়ে করেন। প্রতিজ্ঞা তার বিয়েতে সন্তুষ্ট ছিল না কিন্তু সময়ের সাথে সাথে সে তার জন্য কৃষ্ণের অকৃত্রিম ভালবাসা উপলব্ধি করতে পারে।
কৃষ্ণের ভাই শক্তির কারণে তার স্ত্রী কেসার মানসিক স্থিতিশীলতা হারায়। ফলস্বরূপ, প্রতিজ্ঞা শক্তি এবং কেশরের পুত্র সমরের দেখাশোনা করতে শুরু করে। শক্তি মেনকাকে বিয়ে করে, যে ঠাকুর পরিবারের সম্পত্তি দখল করতে চায়। অভিমন্যু সিং যাদবের আগমন ঘটে, যে সজ্জন সিংয়ের অবৈধ ছেলে এবং তার অধিকার দাবি করে এবং ঠাকুর পরিবারের বিরুদ্ধে ষড়যন্ত্র শুরু করে। এদিকে, সাক্সেনা পরিবারে, আরুশির প্রাক্তন স্বামী তন্ময়, প্রতিজ্ঞার ভাই আদর্শকে হত্যার পরিকল্পনা করে।
প্রতিজ্ঞা এবং কৃষ্ণ আনুষ্ঠানিকভাবে সমরকে গ্রহণ করলে সিরিয়ালটি এগিয়ে যায়। প্রতিজ্ঞা গর্ভবতী হয়ে একটি কন্যা সন্তানের জন্ম দেয়ার পর পুরো পরিবার উদযাপনের মাধয়মে সিরিয়ালটি শেষ হয়।
অভিযোজন
মারাঠি ভাষায় স্টার প্রবাহে দেবযানী নামে পুনর্নির্মাণ করা হয়েছিল। এটি তেলেগু তে স্টার মা -তে পবিত্র নামে ডা্বিং করা হয়েছিল।
প্রচারণা
সিরিজটি শুরুর আগে প্রচারণার অংশ হিসেবে, ২০০৯ সালের ডিসেম্বরে, মুম্বাইয়ের নরিমন পয়েন্টে মেরি প্রতিজ্ঞা হিসেবে একটি প্রচারাভিযান চালনা করা হয়েছিল। সেখানে সিরিয়ালটির প্রধান চরিত্র পূজা গোর ৫০০ জন নারীকে নিয়ে ইভটিজিং এবং মহিলাদের অসুস্থতার চিকিৎসা সম্পর্কে সচেতনতা সৃষ্টি করেন।
কাউন্সিল ব্লাফস, আইওয়া
কাউন্সিল ব্লাফস যুক্তরাষ্ট্রের আইওয়া অঙ্গরাজ্যের পট্টাওয়াতামি কাউন্টির একটি শহর ও কাউন্টি আসন। শহরটি দক্ষিণ-পশ্চিম আইওয়াতে সর্বাধিক জনবহুল এবং ওমাহা-কাউন্সিল ব্লাফস মহানগর অঞ্চলের একটি প্রাথমিক শহর। এটি নেব্রাস্কা অঙ্গরাজ্যের ওমাহা শহর বিপরীতে মিসৌরি নদীর পূর্ব তীরে অবস্থিত। কাউন্সিল ব্লফস কমপক্ষে ১৮৫৩ সাল অবধি কানেসভিল নামে পরিচিত ছিল। এটি ছিল মর্মন ট্রেলের ঐতিহাসিক প্রারম্ভিক বিন্দু। কানেসভিল হল বাষ্প চালিত নৌকার দ্বারা মিসৌরি নদীর ওপারে তাদের ওয়াগন এবং গবাদি পশু নিয়ে যাওয়ার জন্য অন্যান্য অভিবাসী ট্রেইলের উত্তরতম অ্যাঙ্কর শহর। ক্যালিফোর্নিয়ায় ১৮৬৯ সালে প্রথম আন্তঃমহাদেশীয় রেলপথ কাউন্সিল ব্লাফসের বিদ্যমান মার্কিন রেল নেটওয়ার্কের সাথে সংযুক্ত হয়।
কাউন্সিল ব্লফসের জনসংখ্যা ২০১০ সালের আদমশুমারি অনুসারে ৬২,২৩০ জন। আনুমানিক ৯,৩৩,৩১৬ জন (২০১৭) জনসংখ্যার সাথে কাউন্সিল ব্লাফস সহ ওমাহা মহানগর অঞ্চলটি আমেরিকা যুক্তরাষ্ট্রের মধ্যে ৫৯তম বৃহৎ মহানগর অঞ্চল।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৪৩.৬২ বর্গমাইল (১১২.৯৮ কিমি ২), যার মধ্যে ৪০.৯৭ বর্গমাইল (১০৬.১১ কিমি ২) ভূমিভাগ ও ২.৬৫ বর্গমাইল (৬.৮৬ কিমি ২) জলভাগ নিয়ে গঠিত।
জনসংখ্যার উপাত্ত
২০১০-এর আদমশুমারি অনুসারে, শহরে ৬২,২৩০ জন মানুষ, ২৪,৭৯৩ জন গৃহমালিক ও ১৫,৫২৮ টি পরিবার বসবাস করে। জনসংখ্যার ঘনত্ব প্রতি বর্গমাইলে (৫৮৬.৫ জন/কিমি২) ১,৫১৮.৯ জন। প্রতি বর্গমাইলে (২৫০.৬ জন/কিমি২) গড়ে ৬৪৯.১ এর ঘনত্বে ২৬,৫৯৪ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৯০.৯% শ্বেতাঙ্গ, ১.৯% আফ্রিকান আমেরিকান, ০.৬% নেটিভ আমেরিকান, ০.৭% এশীয়, ৩.৬% অন্যান্য জাতি এবং ২.৪% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ৮.৫% ছিল।
শ্রীনিকেতন
শ্রীনিকেতন পশ্চিমবঙ্গের বীরভূম জেলার বোলপুর মহকুমায় অবস্থিত একটি শহর।
ভূগোল
শ্রীনিকেতন অক্ষ-দ্রাঘিমাংশে অবস্থিত। এখানকার গড় উচ্চতা ৪৯ মিটার।
বোলপুর–শ্রীনিকেতন সমষ্টি উন্নয়ন ব্লকের প্রধান কার্যালয় শ্রীনিকেতনে অবস্থিত।
বোলপুর-শ্রীনিকেতন ব্লকটি নিম্নলিখিত পঞ্চায়েতগুলি নিয়ে গঠিত: বাহিরি-পাঁচশোয়া, রায়পুর-সুপুর, সরপলেহানা-আলবাঁধা, সিংঘি, কংকালীতলা, রূপপুর, কসবা, সাত্তোর, ও সিয়ান মুলুক।
ইতিহাস
১৯১২ সালে রবীন্দ্রনাথ ঠাকুর রায়পুরের জমিদার কর্নেল নরেন্দ্রপ্রসন্ন সিংহের কাছ থেকে সুরুল গ্রাম সন্নিহিত কুঠিবাড়িটি দশ হাজার টাকায় কেনেন। সুরুল গ্রামটি ছিল শান্তিনিকেতন থেকে তিন কিলোমিটার দূরে। ১৯০১ সালে শান্তিনিকেতনে ব্রহ্মবিদ্যালয় স্থাপনের পর থেকেই রবীন্দ্রনাথ পল্লিসংস্কার নিয়ে চিন্তাভাবনা শুরু করেছিলেন। সুরুল কুঠিবাড়িটি কেনার পর সেই মত অল্পবিস্তর কাজও শুরু হয়। ১৯২১ সালের শেষভাগে রবীন্দ্রনাথ এখানে স্থাপন করেন “পল্লীসংগঠন কেন্দ্র”। ১৯২২ সালে ইংল্যান্ড থেকে ভারতে এসে লিওনার্ড নাইট এলমহার্স্ট এই সংস্থার পরিচালনভার গ্রহণ করেন। তার সঙ্গে কাজে যোগ দেন কবিপুত্র রথীন্দ্রনাথ ঠাকুর, সন্তোষচন্দ্র মজুমদার, গৌরগোপাল ঘোষ, কালীমোহন ঘোষ, সচ্চিদানন্দ রায়, কিম তারো কাসাহারা প্রমুখ কয়েকজন শিক্ষক এবং সুবীরেন্দ্রনাথ ঠাকুর, কুলপ্রসাদ সেন, দেবব্রত ভট্টাচার্য, হরিহরণ প্রমুখ শান্তিনিকেতনের দশ জন ছাত্র। এই সময় এটিকে বলা হত ডিপার্টমেন্ট অফ এগ্রিকালচার, শান্তিনিকেতন।
শ্রীনিকেতন নামটির উল্লেখ পাওয়া যায় ১৯২৩ সাল থেকে। পল্লীসংগঠন কেন্দ্র প্রতিষ্ঠিত হয় ১৯২৩ সালেই। তবে সুরুল সমিতির প্রতিষ্ঠা হয়েছিল আগেই। বিশ্বভারতীর দ্বিতীয় শিক্ষাপ্রাঙ্গন শ্রীনিকেতনের কাজের উদ্দেশ্য ছিল কৃষির উন্নতি, রোগ নিবারণ, সমবায় প্রথায় ধর্মগোলা স্থাপন, চিকিৎসার সুব্যবস্থা, ও স্বাস্থ্য বিষয়ে গ্রামবাসীদের সচেতন করে তোলা। পল্লী সংগঠন বিভাগ থেকে শিল্পভবন, শিক্ষাসত্র ও শিক্ষাচর্চাসদন ইত্যাদি কর্মকাণ্ড শান্তিনিকেতনের পাশাপাশি শ্রীনিকেতনেও বিস্তার লাভ করে।
শান্তিনিকেতনে ১৯২৪ সালে প্রতিষ্ঠিত শিক্ষাসত্রটি ১৯২৭ সালে শ্রীনিকেতনে উঠে আসে। ১৯৩৬ সালে দরিদ্রসাধারণের শিক্ষার সুযোগকে ছড়িয়ে দেওয়ার জন্য স্থাপিত হয় লোক-শিক্ষা সংসদ। পরের বছর গ্রামীণ স্কুল শিক্ষকদের প্রশিক্ষণের জন্য চালু হয় শিক্ষাচর্চা। ১৯৬৩ সালে একটি কৃষি মহাবিদ্যালয় “পল্লীশিক্ষাসদন” এবং ১৯৭৭ সালে “পল্লীচর্চাকেন্দ্র” স্থাপিত হয় শ্রীনিকেতনে।
১৯৪১ সালে সরকারি সহযোগিতায় শ্রীনিকেতনে প্রতিষ্ঠিত হয় “শিশু ও মাতৃমঙ্গল কেন্দ্র”। ১৯৫১ সালে “পল্লী সংগঠন কেন্দ্র” ও “শিল্পসদন” সংযুক্ত হয়ে “পল্লীসংগঠন বিভাগ” গঠিত হয়। এই বিভাগের অন্তর্গত ছিল স্বাস্থ্য, শিক্ষা, শিল্প-প্রশিক্ষণ ও উৎপাদন, গো-পালন ইত্যাদি। ১৯৫৫ খ্রিষ্টাব্দে “শিক্ষাসত্র” বিদ্যালয়টি শান্তিনিকেতনের “পাঠভবন” বিদ্যালয়ের অনুরূপে একটি বিদ্যালয়ে পরিণত হয় পল্লীসংগঠন বিভাগের অধীনে আসে।
বর্তমান শ্রীনিকেতন
বর্তমানে পল্লীসংগঠন বিভাগের অধীনে রয়েছে “পল্লী সম্প্রসারণ কেন্দ্র”, “শিল্পসদন”, “পল্লীচর্চাকেন্দ্র”, “সংগীত-বিভাগ” ও “গ্রামীণ গ্রন্থাগার”। “পল্লীশিক্ষাভবন” (ডিপার্টমেন্ট অফ এগ্রিকালচার) একটি স্বতন্ত্র ভবনের মর্যাদা পেয়েছে। এছাড়াও রয়েছে “শিক্ষাসত্র”, “শিক্ষাচর্চা” ইত্যাদি প্রতিষ্ঠান ও অঙ্গনওয়াড়ি প্রশিক্ষণ কেন্দ্র। ১৯১২ সালে রবীন্দ্রনাথ যে কুঠিবাড়িটি কিনেছিলেন তারও সংস্কার করা হয়েছে। এই বাড়িতেই বর্তমানে শ্রীনিকেতন জনসংযোগ দপ্তর, ডাকঘর ও পল্লীচর্চাকেন্দ্রের দপ্তর। শ্রীনিকেতনের বার্ষিক উৎসব পালিত হয় প্রতি বছর ৬-৯ ফেব্রুয়ারি।
বড়নখা
বড়নখা বা ছোটপানা (Arrow Leaf Pondweed, arrow-leaf monochoria, hastate-leaf pondweed, monochoria), (বৈজ্ঞানিক নাম: Monochoria hastata) একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।
এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।
রঞ্জিত মল্লিক
রঞ্জিত মল্লিক (জন্ম: ২৮ সেপ্টেম্বর ১৯৪৪) একজন খ্যাতনামা বাঙালি অভিনেতা। তিনি বহু সিনেমায় নায়ক হিসাবে এবং পরবর্তীকালে একজন সফল পার্শ্বচরিত্রকার হিসাবে অভিনয় করেছেন। তিনি বেল্টম্যান নামেও পরিচিত। পিতামহ বাঙালী বিজ্ঞানী ইন্দুমাধব মল্লিক এবং পিতা শিশুসাহিত্যিক উপেন্দ্রচন্দ্র মল্লিক। মেয়ে কোয়েল মল্লিক একজন সফল বাংলা সিনেমার নায়িকা।
প্রথম জীবন
রঞ্জিত মল্লিক ২৮শে সেপ্টেম্বর, ১৯৪৪ সালে পশ্চিমবঙ্গের কলকাতায় জন্মগ্রহণ করেন। তিনি ভবানীপুরের মল্লিক বাড়ি তে জন্মগ্রহণ করেন। এই বাড়ি দুর্গা পূজার জন্য বিখ্যাত। তার ডাকনাম রঞ্জু। তিনি আশুতোষ কলেজ এবং পরে কলকাতা বিশ্ববিদ্যালয়ের শ্যামাপ্রসাদ কলেজ থেকে পাস করেন।
চলচ্চিত্র জীবন
রঞ্জিত মল্লিক ১৯৭১ সালে মৃণাল সেনের ইন্টারভিউ চলচ্চিত্রের মাধ্যমে তার চলচ্চিত্র জীবন শুরু করেন। তিনি আন্তর্জাতিক ক্যালভি পুরস্কারে ভূষিত হন। ১৯৭০ সাল থেকে তিনি একজন খ্যাতিমান রোমান্টিক অভিনেতা হিসেবে আত্মপ্রকাশ করেন। বিখ্যাত মৌচাক, দেবী চৌধুরানী, রাগ অনুরাগ, স্বয়ং সিদ্ধা প্রভৃতি চলচ্চিত্রে সাফল্যের সাথে অভিনয় করেন। সত্যজিৎ রায় পরিচালিত শাখা-প্রশাখায়ও তিনি অভিনয় করেন।
এদেরসন মোরায়েস
এদেরসন সান্তানা দে মোরায়েস (Ederson; জন্ম: ১৭ আগস্ট ১৯৯৩; এদেরসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং ব্রাজিল জাতীয় দলের হয়ে গোলরক্ষক হিসেবে খেলেন।
২০০৮–০৯ মৌসুমে, মাত্র ১৫ বছর বয়সে, ব্রাজিলীয় ফুটবল ক্লাব সাও পাওলোর যুব পর্যায়ের হয়ে খেলার মাধ্যমে এদেরসন ফুটবল জগতে প্রবেশ করেছেন এবং পরবর্তীকালে বেনফিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, পর্তুগিজ ক্লাব রিবেইরাওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রিবেইরাওয়ের হয়ে এক মৌসুমে ২৯ ম্যাচে অংশগ্রহণ করার পর ২০১২–১৩ মৌসুমে তিনি রিও আভেতে যোগদান করেছেন। রিও আভেতে তিন মৌসুম অতিবাহিত করার পর বেনফিকার সাথে চুক্তি স্বাক্ষর করেছেন, যেখানে তিনি দুই মৌসুমে ২টি লিগ শিরোপা জয়লাভ করেছেন। বেনফিকার হয়ে তিনি সকল প্রতিযোগিতায় ৫৬ ম্যাচে অংশগ্রহণ করেছেন। ২০১৭–১৮ মৌসুমে, তিনি প্রায় ৪০ মিলিয়ন ইউরোর বিনিময়ে বেনফিকা হতে ইংরেজ ক্লাব ম্যানচেস্টার সিটিতে যোগদান করেছেন।
২০১৪ সালে, এদেরসন ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৭ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।
প্রারম্ভিক জীবন
এদেরসন সান্তানা দে মোরায়েস ১৯৯৩ সালের ১৭ই আগস্ট তারিখে ব্রাজিলের ওসাসকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ১০ই অক্টোবর তারিখে, ২৪ বছর, ১ মাস ও ২৩ দিন বয়সে, বাম পায়ে ফুটবল খেলায় পারদর্শী এদেরসন চিলির বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এদেরসন সর্বমোট ১ ম্যাচে অংশগ্রহণ করেছেন।
টাঙ্গাইল পল্লী বিদ্যুৎ সমিতি
টাঙ্গাইল পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্র্ডের পরিচালিত ৮০টি পল্লী বিদ্যুৎ সমিতি মধ্যে একটি। টাঙ্গাইল পল্লী বিদ্যুৎ সমিতি ঢাকা বিভাগের টাঙ্গাইল জেলার কয়েকটি জোনাল অফিসের মাধ্যমে ৮টি উপজেলায় বিদ্যুৎ সেবা প্রদান করে থাকে।  উপজেলাগুলো হচ্ছে মির্জাপুর, দেলদুয়ার, বাসাইল, কালিহাতি, নাগপুর, সখিপুর, চৌহালি ও সদর।  এ পল্লী বিদ্যুৎ সমিতিটি প্রতিষ্ঠিত হয় ১৮ জানুয়ারী ১৯৮০ সালে।
ইতিহাস
এ সমিতিটি ১৮ জানুয়ারী ১৯৮০ সালে রেজিস্ট্রেশন প্রাপ্ত হয় তবে ১০ অক্টোবর ১৯৮১ সালে এ যাত্রা শুরু হয়। এ সমিতির অধীন ৮৩টি উইনয়ন ও ১৫৮৪টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। আশেকপুর অফিসটি প্রধান অফিস হিসাবে ব্যবহার হয়।
ভিশন ও মিশন
এস ডি জি এর লক্ষ্যমাত্রা -০৭ মোতাবেক টাঙ্গাইল পবিস এর আওতাধীন সকল জনগণকে নিরবিচ্ছিন্ন এবং মানসম্মত বিদ্যুৎ সরবরাহ নিচ্চিত করা।
জোনাল অফিস সমূহ
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
সমিতি বোর্ড
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
তারেক আজিজ (দ্ব্যর্থতা নিরসন)
তারেক আজিজ বলতে যাদেরকে বোঝানো হতে পারে;
সিয়াসাতনামা
সিয়াসাতনামা (ফার্সি: سياست نامه, "সরকারের গ্রন্থ") সিয়ারুল মুলুক (আরবি:سیرالملوك, i.e.: "রাজাদের জীবন") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে।
বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।
এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।
এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।
বহিঃসংযোগ
http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false
রবার্ট ব্লেক
রবার্ট ব্লেক হলেন বাঙালি সাহিত্যিক দীনেন্দ্রকুমার রায়ে র সৃষ্ট একটি জনপ্রিয় গোয়েন্দা চরিত্র। তিনি লন্ডনের অধিবাসী।
ইতিহাস
ডিটেকটিভ রবার্ট ব্লেকের এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার রায় ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ডে অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়ে দেন কাহিনীগুলিকে। এই গল্পে গঙ্গা বা চৌরঙ্গীর বদলে থাকতো টেমস নদী, পিকাডেলি ইত্যাদি। গল্প পড়ার সঙ্গে সঙ্গে ইংল্যাণ্ডের বিভিন্ন জায়গার সঙ্গে পরিচয় ঘটে যেত পাঠকগোষ্ঠীর। স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরেজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে প্রসিদ্ধ হন দীনেন্দ্রকুমার। এই সিরিজের প্রকাশিত উপন্যাসের সংখ্যা ২১৭টি।
চরিত্র চিত্রণ
রবার্ট ব্লেক একজন সাহসী শক্তিশালী ও হাতাহাতিতে বহুল পোক্ত গোয়েন্দা চরিত্র। তার সহকারী স্মিথ। সে ব্লেককে কর্তা বলে সম্বোধন করে। কাহিনীগুলি লন্ডন ও সংলগ্ন এলাকায় চিত্রিত। রবার্ট ব্লেক শার্লক হোমসে র মতোই লন্ডনের বেকার স্ট্রীটের বাসিন্দা।
দি আমব্রেলা অ্যাকাডেমি (টেলিভিশন ধারাবাহিক)
দি আমব্রেলা অ্যাকাডেমি একটি আমেরিকান সুপারহিরো কল্পকাহিনী ওয়েব টেলিভিশন সিরিজ। এটি নেটফ্লিক্স এর জন্য স্টিভ ব্ল্যাকমেন ও জেরেমি স্লেটার নির্মাণ করেন। একই নামের একটি বই থেকে এই টিভি সিরিজটি নির্মিত।
আটঘড়িয়া জমিদার বাড়ি
আটঘড়িয়া জমিদার বাড়ি বাংলাদেশ এর সিরাজগঞ্জ জেলার রায়গঞ্জ উপজেলার ধানগড়া ইউনিয়নে অবস্থিত এক ঐতিহাসিক জমিদার বাড়ি।
শেলহ
শেলহ (שֶׁלַח, Šélaḥ বা Šā́laḥ;, Salá; صَالِحٌ) ছিলেন আদিপুস্তকের বংশের বিবরণ অনুসারে ইশ্মায়েলীয় ও ইস্রায়েলীয়দের একজন পূর্বপুরুষ। ফলে তিনি বংশ বিবরণীর “সত্তরটি নামের” অন্যতম। এছাড়া বাইবেলের আদিপুস্তক ১১:১২–১৫, গণনা পুস্তক ১:১৮–২৪ এবং সাধু লূক লিখিত সুসমাচার ৩:৩৫–৩৬ শ্লোকে তাঁর উল্লেখ রয়েছে।
নোহ থেকে অব্রাহাম পর্যন্ত পৈতৃক বংশে, তিনি অর্ফকষদের পুত্র (মাশোরেতীয় পুঁথি ও শমরীয় সপ্ততি) বা কৈনান (সেপটুজিন্ট) এবং এবরের পিতা। তার ছেলের জন্য 'এবর' নামটি হিব্রু জনগোষ্ঠীর আসল নাম, 'মূল' আবর (עָבַר) থেকে এসেছে যার অর্থ "অতিক্রম করা।"
সাধু লূক লিখিত সুসমাচার ও বুক অব জুবিলিস উভয়ই শেলহকে কৈনানের পুত্র বানানোর ক্ষেত্রে সপ্ততির সাথে একমত, তথ্য যোগ করে যে তার মা মিল্‌কা (মদইয়ের মেয়ে) ছিলেন, এবং তার স্ত্রীর নাম মুয়েক, কেসেদের মেয়ে (অর্ফকষদের আরেক ছেলে)।
মৃত্যুর সময় শেলহের বয়স ৪৩৩ (মাসোরীয়), ৪৬০ (সেপ্টুজিন্ট) এবং ৪৬০ (শমরীয়) হয়েছিল বলে উল্লেখ পাওয়া যায়।
হেনরি এম. মরিস বলেছেন যে অর্ফক্‌ষদ, শেলহ এবং এবরকে সবচেয়ে গুরুত্বপূর্ণ পুত্র হিসাবে তালিকাভুক্ত করা হয়েছে কারণ তারা নারীর প্রতিশ্রুত বীজের সারিতে ছিলেন।
কোর্টনি ইটন
প্রারম্ভিক জীবন
ইটন পশ্চিম অস্ট্রেলিয়ার বানবেরিতে জন্মগ্রহণ করেন। তিনি বানবেরি জেনারেল ক্যাথিড্রাল গ্রামার স্কুলে পড়াশোনা করেন। তার বাবা ইংরেজ বংশদ্ভূত অস্ট্রলীয় এবং একজন আইটি ম্যানেজার। তার মা চাইনিজ, মাওরি এবং কুক আইল্যান্ড মাওরি গোত্রীয়।
এবিএম সুমন
এবিএম সুমন একজন বাংলাদেশী মডেল ও অভিনেতা। মডেলিং এ জনপ্রিয়তা অর্জনের পরে ‘অচেনা হৃদয়’ চলচ্চিত্রে অভিনয়ের মাধ্যমে তিনি চলচ্চিত্রে পদার্পন করেন। সুমন দীর্ঘদিন অস্ট্রেলিয়ায় বসবাস করে ২০১১ সালে অস্ট্রেলিয়া থেকে ঢাকায় আসেন। ২০১৩ সালে "মেঘের কোলে রোদ" নামের একটি টেলিফিল্মে অভিনয় শুরু করেন।
নবাব ওয়াকার-উল-মুলক মৌলভী
নবাব ওয়াকার-উল-মুলক্‌ মৌলভী তথা নবাব ওয়াকার-উল-মুলক কামবাহ্‌ (২৪শে মার্চ, ১৮৪১-২৭শে জানুয়ারি, ১৯১৭) মুস্তাক হোসেন নামেও পরিচিত ছিলেন। তিনি ১৮৪১ সালে ২৪ মার্চ মীরুটে, উত্তর প্রদেশ জন্ম গ্রহণ করেন। তিনি ছিলেন একজন মুসলমান রাজনীতিবিদ এবং নিখিল ভারত মুসলিম লীগের অন্যতম প্রতিষ্ঠাতা।
মুসলিম লীগ প্রতিষ্ঠা
নবাব ওয়াকার উল-মুলক ছিল মুসলিম লীগের প্রতিষ্ঠাতাদের একজন। ১৯০৬ সালের ডিসেম্বর মাসে, চৌতাল নবাব ওয়াকার উল-মুলক্‌, স্যার আগা খান, স্যার শফি লাহোর এবং ঢাকার নবাব সলিমুল্লাহ খান কলকাতায় নিখিল ভারত শিক্ষা সম্মেলনের আয়োজন করেন এবং একই অনুষ্ঠানে তারা মুসলিম লীগ নামের একটি রাজনৈতিক দল গঠনের ঘোষণা দেন। নবাব ওয়াকার উল মুলক এই দলের সাধারণ সম্পাদক ছিলেন। এই কারণে তাকে মুসলিম লীগ এবং পাকিস্তানের প্রতিষ্ঠাতাদের অন্যতম বলা হয়ে থাকে।
"নবাব" পদবী গ্রহণ
১৯০৮ সালে ভারত সরকার ওয়াকার উল মুলক্‌কে সম্মাননামূলক নবাব পদবী প্রদান করে।
জীবনের শেষ সময়গুলো
অসুস্থ্যতার জন্য নবাব ওয়াকার-উল-মুলক ১৯১২ সালে আলীগড়ের সচীব পদ থেকে সড়ে দাঁড়ান এবং দীর্ঘদিন অসুস্থ্য থাকার পর ২৭ জানুয়ারি, ১৯১৭ সালে মৃত্যুবরণ করেন।
অ্যালুমিনিয়াম আর্সেনেট
অ্যালুমিনিয়াম আর্সেনেট হলো একটি অজৈব যৌগ যার রাসায়নিক সংকেত । এটি সাধারণত একটি অক্টাহাইড্রেট হিসাবে পাওয়া যায়। এটি একটি বর্ণহীন কঠিন যা সোডিয়াম আর্সেনেট এবং একটি দ্রবণীয় অ্যালুমিনিয়াম লবণের মধ্যে বিক্রিয়ার দ্বারা উৎপাদিত হয়। অ্যালুমিনিয়াম আর্সেনেট প্রাকৃতিকভাবে খনিজ ম্যানসফিল্ডাইট হিসাবে ঘটে। অ্যানহাইড্রাস ফর্মটি একটি অত্যন্ত বিরল, ফিউমারোলিক খনিজ অ্যালারসাইট হিসাবে পরিচিত অ্যালুমিনিয়াম আর্সেনেটের একটি সিন্থেটিক হাইড্রেট হাইড্রোথার্মাল পদ্ধতিতে উত্পাদিত হয়। গঠন সঙ্গে
একাধিক পরীক্ষায় বিভিন্ন তাপমাত্রায় বিভিন্ন নমুনা গরম করে অ্যালুমিনিয়াম অর্থো-আর্সেনেটের পরিবর্তন করা হয়। এটি অনিয়তাকার এবং স্ফটিক আকার উভয়ইই হতে পারে। সমীকরণে অ্যালুমিনিয়াম আর্সেনেট হাইড্রেটের দ্রবণীয়তা ১০−১৮.০৬। গ্যালিয়াম আর্সেনেট এবং বোরন আর্সেনেটের মতো, এটি α- কোয়ার্টজ -টাইপ কাঠামো গ্রহণ করে। উচ্চ চাপে একটি রুটাইল -টাইপ কাঠামো গঠন করে যেখানে অ্যালুমিনিয়াম এবং আর্সেনিক ছয়টি বন্ধনযুক্ত।
তথ্যসূত্র
<references group="" responsive="1">
ভীম সিং (মল্লক্রীড়াবিদ)
ভীম সিং (জন্ম ১৩ এপ্রিল ১৯৪৫, ধনানায়) একজন ভারতীয় প্রাক্তন উচ্চ লম্ফবিদ, যিনি ১৯৬৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তার নামে "হরিয়ানার সর্বোচ্চ ক্রীড়া পুরস্কার" ভীম পুরস্কার দেওয়া হয় প্রতি বছর। এই পুরস্কারের মূল্য ৫ লাখ টাকা।
পার্কে
পার্কে হল নকল মাখন যা কনএগ্রা ফুডস দ্বারা তৈরি এবং ১৯৩৭ সালে প্রবর্তিত হয়েছিল। এটি ছড়াতে সক্ষম, স্প্রেযোগ্য এবং পেষনযোগ্য আকারে উপলব্ধ।
পার্কে তৈরি এবং অধীনে বিক্রি করা হয় ক্রাফট দ্বারা, ব্র্যান্ড নাম ন্যাশনাল ডেইরি পণ্য কর্পোরেশন ১৯৩৭ থেকে ১৯৬৯, তারপর Kraftco ১৯৬৯ থেকে ১৯৭৬ থেকে কর্পোরেশন, ১৯৭৬ থেকে ১৯৮৯ ক্রাফট, Inc. চাম সাধারণ খাদ্যে, ১৯৮৯ থেকে ১৯৯৫ সালের ইনক, নাবিস্কো ব্র্যান্ডস, ইনকর্পোরেটেড ১৯৯৫ থেকে ১৯৯৯ সাল পর্যন্ত, এবং ১৯৯৯ সাল থেকে ConAgra খাদ্যে, ইনকর্পোরেটেড।
পণ্যের লেবেল সূচিত করে যে পণ্যটিতে ০ গ্রাম ট্রান্স ফ্যাট রয়েছে। তবুও প্যাকেজে তালিকাভুক্ত উপাদানগুলির মধ্যে হাইড্রোজেনেটেড এবং আংশিকভাবে হাইড্রোজেনেটেড তেল অন্তর্ভুক্ত রয়েছে। খাদ্য ও ওষুধ প্রশাসন খাদ্য উত্পাদনকারীদের "০g ট্রান্স ফ্যাট" দাবি করার অনুমতি দেয়, যতক্ষণ না পণ্যটির প্রতিটি পরিবেশনায় অর্ধ গ্রাম ট্রান্স ফ্যাট কম থাকে।
পার্কে মার্জারিন স্টিকসের উপকরণ
(  ফুডসার্ভিসডিরেক্ট ডটকম  ওয়েব সাইটে থেকে উদ্ধৃত। )
বিজ্ঞাপন
১৯৪০ এবং ১৯৫০ এর দশকে, পার্কে রেডিও প্রোগ্রাম দ্য গ্রেট গিল্ডারস্লিভের দীর্ঘকালীন স্পনসর ছিলেন।
১৯৭৩ সালে শুরু করে, পার্কের জন্য একটি দীর্ঘকালীন বিজ্ঞাপন প্রচার চালু করা হয়েছিল যা পণ্যটির যান্ত্রিকভাবে অ্যানিমেটেড "টকিং টব" বৈশিষ্ট্যযুক্ত। একটি সাধারণ বিজ্ঞাপনে পার্কের উল্লেখযোগ্য একটি চরিত্রের মধ্যে এক ধরনের মজাদার মৌখিক স্পারিং ম্যাচ চিত্রিত হয়েছে এবং টকিং প্যাকেজটি (মুখের অনুকরণে এটির উল্টে যাচ্ছে) তাকে মৃতদেহের কণ্ঠে "মাখন" বলে সংশোধন করে। ট্যাগলাইন: ''[ঘোষক] "ক্রাফ্টের পার্কে মার্জারিন - স্বাদটি বলে ..." [প্যাকেজ] "... মাখন।'' টিভি বিজ্ঞাপনের পাশাপাশি একটি "পার্কে" রেডিও জিংল ছিল,  : ৩০ সেকেন্ড, ডেভিড গ্রোবার লিখেছেন এবং বিভিন্ন অভিনেতা সহ; এই অভিনয়শিল্পীদের মধ্যে সবচেয়ে বিখ্যাত ছিলেন থারল রাভেনস্ক্রফ্ট, যিনি ছিলেন টনি টাইগারের কণ্ঠ।
পার্কে মাখনের মতো স্বাদ দাবি করার কারণে ১৯৭৩ সালের বাণিজ্যিক একটি ভয়েস বৈশিষ্ট্যযুক্ত। একটি বিতর্কিত গৃহিনী তার রান্নাঘরের পার্কের একটি বর্গক্ষেত্র বাক্সের দিকে তাকিয়ে বলে "পার্কে"। পার্কের বাক্সটি "মাখন" প্রতিক্রিয়া জানায় এবং যতক্ষণ না সে তার স্বাদ চেষ্টা করে এবং "মাখন" না বলে সেগুলি পিছনে পিছনে যায়। এই মুহুর্তে, মার্জারিন বলে "পার্কে!" এটি সম্ভবত প্রথম পার্কে মার্জারিন বাণিজ্যিক ছিল যা "গন্ধটি মাখন বলে" এই বাক্যটি বৈশিষ্ট্যযুক্ত।
১৯৭৬ এর বাণিজ্যিক বৈশিষ্ট্যযুক্ত টফ ব্রিজ থেকে ডিফ্রিজেন্ট স্ট্রোকস এবং একটি সাদা পুরুষ বাচ্চা যখন আমাদের মধ্যে একজন নিয়মিত পাউন্ডের মার্জারিনের বাটি খোলেন যা "মাখন" বলে যতক্ষণ না তারা স্বাদ নেওয়ার সিদ্ধান্ত নেয়, তারপরে আমাদের একজন "মাখন" ডান বলে বলটি বলার আগে "পার্কে"।
এই বিজ্ঞাপন প্রচারটি পিবিএস সিরিজ দ্য ইলেকট্রিক কোম্পানির একটি ছদ্মবেশেও ছড়িয়ে দেওয়া হয়েছিল (কাস্ট সদস্য সহ স্কিপ হিন্ন্যান্ট খাবারের ভয়েস সরবরাহ করে)।
তরু দত্ত
thumb|আরু দত্ত এবং তরু দত্ত তরু দত্ত (মার্চ ৪, ১৮৫৬ – অগাস্ট ৩০, ১৮৭৭) এক ভারতীয় বাঙালি কবি, অনুবাদক ও ঔপন্যাসিক ছিলেন, যিনি ইংরেজি এবং ফরাসিতে রচনা করেছিলেন ।
প্রাথমিক জীবন
বোন অরু এবং ভাই অব্জুর পর তিনি কনিষ্ঠ সন্তান ছিলেন। লেখক এবং ভারতীয় সরকারী কর্মচারী রোমেশ চন্দ্র‌ দত্ত ছিলেন তাদের খুড়তুত ভাই। ১৮৬২ সালে তাদের পরিবার খ্রীষ্টান হয়েছিল।
ইংল্যান্ড এ উনি ফরাসি ভাষায় উচ্চশিক্ষা লাভ করেন। ১৮৭১ - ১৮৭৩ সাল উনি কেম্ব্রিজে কাটান এবং সেই সময়ে কেম্ব্রিজ বিশ্ববিদ্যালয়ে "হায়ার লেকচারস ফর উইমেন" -এ যোগদান করেন। সিডনি সাসেক্স কলেজের রেভরেন্ড জন মারটিন-এর কন্যা মেরি মারটিন-এর সনগে এই সময়ে তরু দত্ত-র পরিচয় হয় এবং ওনাদের ভিতর গভীর বন্ধুত্ব গড়ে ওঠে। দেশে ফিরে আসার পরেও ওনারা চিঠির আদানপ্রদান চালিয়ে যান। ইংল্যান্ড থেকে আত্মীয়দের লেখা তরু দত্তের চিঠিগুলি ওনার চিঠির সংকলনে স্থান পেয়েছে।তার মৌলিক কবিতাগুলো ছোট ছোট কিন্তু মানুষের জীবনের নানা সমস্যার কথা আছে। লা জার্নাল নামক ফরাসি উপন্যাস এবং বিয়াঙ্কা নামক ইংরাজি উপন্যাস আছে।
সেন্ট ভিনসেন্ট ও গ্রেনাডাইন
থাম্ব|271x271পিক্সেল|গ্রেনাডাইনে মস্তিক দ্বীপ সেন্ট ভিনসেন্ট ও গ্রেনাডাইন (ইংরেজি ভাষায়: Saint Vincent and the Grenadines) ক্যারিবীয় সাগরের ক্ষুদ্রতর অ্যান্টিল দ্বীপপুঞ্জে অবস্থিত একটি দ্বীপরাষ্ট্র। ৩৮৯ বর্গকিলোমিটার এলাকাবিশিষ্ট রাষ্ট্রটি সমগ্র সেন্ট ভিনসেন্ট দ্বীপ এবং গ্রেনাডাইন দ্বীপপুঞ্জের উত্তরের দুই-তৃতীয়াংশ নিয়ে গঠিত। দেশটি অতীতে ব্রিটিশ সাম্রাজ্যের অংশ ছিল। বর্তমানে এটি কমনওয়েল্‌থ অফ নেশন্‌স এবং ক্যারিবীয় সম্প্রদায়ের সদস্য।
তরু দত্ত
প্রাথমিক জীবন
তার কাব্যগ্রন্থ 'এ শেফ গ্লানড ফরাসি ফিল্ডস'এ রয়েছে তাঁর ফ্রেঞ্চ কবিতার ইংরেজি অনুবাদ  এবং এন্সিএন্ট বাল্লাড এবং 'লেজেন্ট অব হিন্দুস্তান' যাতে সংস্কৃত সাহিত্যে তার অনুবাদ এবং রূপান্তরকে সংকলন করে। তিনি 'এ সি অব ফলিএজ' কবিতাও লিখেছিলেন। তিনি একটি সুন্দর কবিতাও লিখেছেন লোটাস।এতে কবি ফুল সম্পর্কে তার ধারণা উপস্থাপন করেছেন। তিনি ফুলকে মানব রূপে উপস্থাপন করেন। কবি  চিত্র হিসেবে ব্যবহার করেছেন কমল গোলাপ।ছে।
নোরবু ওয়াংজম
নোরবু ওয়াংজম হলেন একজন ভুটানি রাজনীতিবিদ যিনি ৩১ অক্টোবর ২০১৮ থেকে ভুটানি আইনসভার জমতশাংখা মার্তশালা আসনের সংসদ সদস্য হিসেবে দায়িত্ব পালন করছেন। তিনি পূর্বে ঐ আসনের সংসদ সদস্য হিসেবে ২০০৮ সাল থেকে ২০১৩ সাল পর্যন্ত দায়িত্ব পালব করেছেন।
জীবনী
নোরবু ওয়াংজম ভুটানের ত্রাশিগাং জেলার কাংলুং এ অবস্থিত শেরুবতশি কলেজ থেকে স্নাতক ডিগ্রি লাভ করেছেন। ২০০৮ সালে ভুটানের প্রথম সাধারণ নির্বাচনে দেশটির আইনসভায় জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। নির্বাচনে তিনি ৪,০০৮ ভোট পেয়ে পিপলস ডেমোক্রেটিক পার্টির প্রার্থী পেলজাং ওয়াংচুককে পরাজিত করেন।
২০১৮ সালে ভুটানের তৃতীয় সাধারণ নির্বাচনে তিনি আবারো জমতশাংখা মার্তশালা আসনে দ্রুক ফুয়েনসাম শোংপা দলের প্রার্থী হিসেবে মনোনয়ন পান তিনি। এবার তিনি ৪,৩৭২ ভোট পেয়ে দ্রুক ন্যামরুপ শোংপা দলের প্রার্থী উগুয়েন দর্জিকে পরাজিত করেন।
বাড়িয়া রাজ্য
বাড়িয়া রাজ্য বা বারিয়া রাজ্য নামেও পরিচিত, ছিল ভারতের ব্রিটিশ রাজ আমলের দেশীয় রাজ্য। এটি বোম্বাই প্রেসিডেন্সির রেওয়া কাথা এজেন্সির অধীনে ছিল এবং এর রাজধানী ছিল দেবগড় বাড়িয়া শহরে যা বর্তমানে গুজরাতের দাহোদ জেলায় অবস্থিত।
ইতিহাস
রাজ্যটি ১৫২৪ সালের দিকে প্রতিষ্ঠিত হয়েছিল। রাজ্যের সাতটি মহকুমা ছিল: রন্ধিকপুর, দুধিয়া, উমারিয়া, হাভেলি, কাকদখিলা, সাগতলা এবং রাজগড়। বারিয়ার সর্বশেষ শাসক ১৯৪৮ সালের ১০ ই জুন ভারতীয় ইউনিয়নে যোগদানের বিষয়ে স্বাক্ষর করেন।
শাসক
১৮৬৪ সাল থেকে বাড়িয়ার শাসকদের "মহারাওয়াল" উপাধি দেওয়া হয়েছিল। ব্রিটিশরা তাদের ৯–তোপ সেলামী রাজ্যর মর্যাদা দিয়েছিল।
দেবগড় বাড়িয়ার বর্তমান রয়েল পরিবার
রাজমাতা উর্বশী দেবীজী [রাজকন্যা বাম্বি], জন্ম ২২ জুলাই, ১৯৪৯ দহোদের দেবগড়-বাড়িয়াতে; বিএ (অনার্স) ), অষ্টম গুজরাত বিধানসভার সদস্য, ডুমরাওনের রাজকুমার কনক সিংকে বিয়ে করেছিলেন এবং তাঁর এক পুত্র রয়েছে। মহারাজা তুষার সিং (বাবা সাহেব)।
তিওয়া ভাষা (ভারত)
তিৱা বা লালুং উত্তর পূর্ব ভারতের আসামের একটি তিব্বত-বর্মণ বা চীন-তিব্বতি ভাষা। থাম্ব|তিৱা মোড় (তিওয়া সম্প্রদায় বর্ণমালা)
ভাষা এবং ভৌগোলিক বিতরণ
উত্তর-পূর্বের পাহাড়ি উপজাতির বেশিরভাগ ভাষার মতো এবং এটি রোমান (লাতিন) বর্ণমলে মাঝে মাঝে ইংরাজী এবং অসমীয়া লিপিতে লেখা হয়।
ক্রেউসা (এরেখথেউসের কন্যা)
থাম্ব|এরেখথেউস ২য় ও প্রাক্সিথেয়ারের কন্যা ক্রেউসার পোট্রের্ট গ্রিক পুরাণে, ক্রেউসা (প্রাচীন গ্রিক ভাষায়: Κρέουσα ক্রেউসা) ছিল এরেখথেউস ২য় ও প্রাক্সিথেয়ার কন্যা এবং প্রোক্রিস, থনিয়া, ওরেইথিয়া, মেতিয়ন, থেস্পিউস, এউপালামুস, সিকিয়ন, ওর্নেউস, পান্দোরুস ও আল্কনের বোন। দেবতা আপোল্লো একবার তার সাথে মিলিত হয়, এর ফলে ইওন নামে এক পুত্রের জন্ম হয়। ক্রেউসা হেল্লেনের পুত্র জুথুসকে বিয়ে করে এবং তার গর্ভে জুথুসের আকাউস নামে একটি পুত্র ও দিওমেদে নামে একটি কন্যা জন্মায়।
অ্যাঙ্গোরা ছাগল
থাম্ব|250x250পিক্সেল| একটি অ্যাঙ্গোরা ছাগল। অ্যাঙ্গোরা ছাগল ( Ankara keçisi   ) পোষা ছাগলের একটি জাত, ঐতিহাসিকভাবে এই প্রজাতিটি অ্যাঙ্গোরা নামে পরিচিত। এই প্রজাতি চাকচিক্যপূর্ণ তন্তু উৎপাদন করে, যা অ্যাঙ্গোরা ছাগলের লোম (মোহের) নামে পরিচিত।
ইতিহাস
অ্যাঙ্গোরা ছাগলকে কেউ কেউ মধ্য এশীয় সাপশিঙি বনছাগলের ( ক্যাপ্রা ফ্যালকোনারি ) প্রত্যক্ষ বংশধর হিসাবে বিবেচনা করে। প্যালিওলিথিকের আশেপাশে তারা এই অঞ্চলে রয়েছে। ১৯৩৮-১৯৫২ সালের তুর্কি ৫০ লিরা নোটের বিপরীতে অ্যাঙ্গোরা ছাগলের চিত্র চিত্রিত করা হয়েছিল।
ইউরোপের
প্রথম অ্যাঙ্গোরা ছাগল প্রায় ১৫৫৪ সালের দিকে ইউরোপে নিয়ে এসেছিল পঞ্চম চার্লস, পবিত্র রোমান সম্রাট, তবে পরবর্তী আমদানির মতো এটি খুব বেশি সফল হয়নি।
অস্ট্রেলিয়া
অ্যাঙ্গোরা ছাগল প্রথম অস্ট্রেলিয়ায় ১৮৩২ এবং ১৮৩৩ সালে আমদানি করা হয়েছিল। তারা ফ্রান্সে এম পোলোনসির অধ্যয়ন থেকে নিউ সাউথ ওয়েলসের রাবির রিলি পরিবারের সম্পত্তিতে এসেছিল। অ্যাঙ্গোরার খাঁটি বংশোদ্ভূত পরবর্তী বছর থেকে ১৮৭৩ অবধি নিউ সাউথ ওয়েলস, ভিক্টোরিয়া এবং পরে দক্ষিণ অস্ট্রেলিয়ায় সম্পত্তি হিসাবে আমদানি করা হয়েছিল। এটা অন্যান্য রাজ্য অনুসরণ করেছে এবং ১৮৭৩ সালে দক্ষিণ আফ্রিকা এবং ১৮৯০ এবং ১৯১০ সালের মধ্যে মার্কিন যুক্তরাষ্ট্র থেকে আমদানি করা হয়েছিল।
বৈশিষ্ট্য
থাম্ব| অ্যাঙ্গোরা ছাগল সাধারণত সাদা, তবে রঙিন অ্যাঙ্গোরা জনপ্রিয়তার সাথে বেড়ে চলেছে। অ্যাঙ্গোরা ছাগলের লোমকে মোহের বলে ডাকা হয়। একটি ছাগল প্রতি বছর চার থেকে পাঁচ কেজি পর্যন্ত লোম উৎপাদন করে।
তুরস্ক, আর্জেন্টিনা, আমেরিকা যুক্তরাষ্ট্র এবং দক্ষিণ আফ্রিকা মোহের শীর্ষ উৎপাদক। মাধ্যম উৎপাদকদের মধ্যে নিউজিল্যান্ড এবং অস্ট্রেলিয়া অন্তর্ভুক্ত । দীর্ঘদিন ধরে, অ্যাঙ্গোরা ছাগল তাদের সাদা কোটের জন্য প্রজনন করেছিল। ১৯৯৮ সালে, ব্রিডার্স অ্যাসোসিয়েশন রঙিন অ্যাঙ্গোরার প্রজনন প্রতিষ্ঠিত করে। এখন, অ্যাঙ্গোরা ছাগল সাদা, কালো (ধূসর এবং রূপা থেকে গভীর কালো), লাল (ছাগলটি বড় হওয়ার সাথে সাথে বর্ণটি বিবর্ণ হয়ে যায়) এবং বাদামী তন্তু উৎপাদন করে।
অ্যাঙ্গোরা ছাগল সমজাতীয় প্রাণীদের তুলনায় বহিরাগত পরজীবীর ( একটোপারাসাইটস ) চেয়ে বেশি সংবেদনশীল, কারণ তাদের কোট নষ্ট হয়।
আজিজ সানজার
থাম্ব|তুরস্কের মারদিন প্রদেশের সাভুর জেলা আজিজ সানজার (জন্ম ৭ সেপ্টেম্বর ১৯৪৬) হলেন একজন তুরষ্ক বংশভূত আমেরিকান  প্রাণরসায়ন বিদ এবং কোষ বৈজ্ঞানিক।  ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন।   তিনি আজিজ এবং গুয়েন সানজার  নামক প্রতিষ্ঠানের সহ-প্রতিষ্ঠাতা। এটি একটি অবাণিজ্যিক সংগঠন যার মূল উদ্দেশ্য হচ্ছে তুরষ্কের সংস্কৃতির বিস্তার করা এবং যুক্তরাজ্যে অবস্থানরত তুরষ্কের শিক্ষার্থীদের সহায়তা করা।
প্রারম্ভিক জীবন
আজিজ সানজার তুরষ্কের মারদিন প্রদেশের সাভুর নামক জেলায় এক নিম্ন মধ্যবিত্ত পরিবারে ৭ সেপ্টেম্বর ১৯৪৬ সালে জন্ম গ্রহণ করেন। তিনি তার ৮ ভাই-বোন এর মধ্যে সপ্তম ছিলেন। তার পিতা-মাতা ছিলেন অশিক্ষিত, তারপরও তারা তাদের ছেলে মেয়েদের লেখাপড়া চালিয়ে নিয়ে যাওয়ার জন্য অনেক সংগ্রাম করেন। আজিজ তুরষ্কের বিজ্ঞান একাডেমি   এবং আমেরিকান বিজ্ঞান এবং প্রযুক্তি একাডেমির একজন সম্মানিত সদস্য। আজিজ সর্বপ্রথম তুরষ্কিয়-আমেরিকান যিনি ২০০৫ সালে আমেরিকার জাতীয় বিজ্ঞান একাডেমির  সদস্যপদ লাভ করেন। তিনি বর্তমানে আমরিকার উত্তর ক্যারোলিনা বিশ্ববিদ্যালয়ে প্রাণরসায়ন বিভাগে অধ্যাপক হিসেবে কর্মরত আছেন।তিনি গুয়েন বল্স সানকারের সাথে বিবাহ বন্ধনে আবদ্ধ হন। গুয়েন বল্স সানজারও বর্তমানে ক্যাপেল হিল এর উত্তর ক্যারোলিনা বিশ্ববিদ্যালয়ে প্রাণরসায়ন বিভাগে প্রভাষক হিসেবে কর্মরত আছেন।
শিক্ষা
সানজার তার এম.ডি ডিগ্রি তুরষ্কের ইস্তানবুল বিশ্ববিদ্যালয় এবং যুক্তরাষ্ট্রের টেক্সাস বিশ্ববিদ্যালয় থেকে স্নাতোকত্ত্বর ডিগ্রি অর্জন করেন।
পুরস্কার
ক্ষতিগ্রস্ত ডিএনএ পুর্নৎপাদন সংক্রান্ত গবেষণার জন্য ২০১৫ সালে তিনি থমাস লিন্ডাল ও পল মড্রিকের সাথে যৌথ ভাবে রসায়নে নোবেল পুরস্কার লাভ করেন।  ওরহান পামুকের পর তিনি ২য়  নোবেল বিজয়ী তুরষ্কের নাগরিক যিনি ইস্তানবুল বিশ্ববিদ্যালয়ের ছাত্র ছিলেন।
গথিক যুদ্ধ (৫৩৫-৫৫৪)
গোথিক যুদ্ধ সম্রাট প্রথম জাস্টিনিয়ান এর রাজত্বের সময় বাইজেন্টাইন সাম্রাজ্য এবং ইতালির অস্ট্রোগোথিক রাজ্যের মধ্যে ঘটে। এটি ইতালীয় উপদ্বীপ, ডালমাটিয়া, সার্ডিনিয়া, সিসিলি এবং কর্সিকাতে ৫৩৫ থেকে ৫৫৪ সাল পর্যন্ত ঘটে।যুদ্ধের মূল কারণ ছিল পূর্ব পশ্চিমা রোমান সাম্রাজ্যের প্রদেশগুলি পুনরুদ্ধারের জন্য পূর্ব রোমান সম্রাট জাস্টিনিয়ান ১ এর উচ্চাকাঙ্ক্ষা, যা রোমানরা পূর্ববর্তী শতাব্দীর (অভিপ্রয়াণ সময়কাল) বর্বর উপজাতিদের আক্রমণের জন্য হারিয়েছিল।
বাইজেন্টাইন সাম্রাজ্য এই যুদ্ধে ভ্যানডাল থেকে আফ্রিকা প্রদেশ পর্যন্ত পুনদখল করে। সাধারণত ইতিহাসবিদরা এই যুদ্ধকে দুটি পর্যায়ে বিভক্ত করে:
৫৫৪ সালে জাস্টিনিয়ান ইতালীয় সরকারের নতুন সরকারকে রাষ্ট্রীয় অনুমোদন প্রদান করেছিলেন। উত্তর ইতালির বেশ কয়েকটি শহর বাইজেন্টাইনের বিরুদ্ধে ৫৬২ পর্যন্ত টিকে থাকতে পেড়েছিল। যুদ্ধের শেষের দিকে ইতালি ধ্বংস ও মানবহীন হয়ে গিয়েছিল। বাইজেন্টাইনরা ৫৬৮ সালে ল্যাম্বার্ডসের আক্রমণের থামাতে অক্ষম ব্যর্থ হয়, যার ফলে কনস্ট্যান্টিনোপল স্থায়ীভাবে ইতালীয় উপদ্বীপের একটি বড় অংশের উপর নিয়ন্ত্রণ হারিয়ে ফেলে।
গথদের অধীনে ইতালি
৪৭৬ সালে ওডেসার সম্রাট রোমুলাস অগাস্টুলাসকে পদচ্যুত করেন এবং নিজেকে ইতালির ইতালির রাজা ঘোষণা করেছিলেন, যার ছিল ইতালিতে পশ্চিমা রোমান সাম্রাজ্যের চূড়ান্ত বিলুপ্তি। যদিও ওডেসার পূবের সম্রাট জেনোয়ের নামমাত্র সার্বভৌম কর্তৃত্বকে স্বীকৃতি দিয়েছিলেন, তার স্বাধীন নীতি এবং ক্রমবর্ধমান শক্তির কারণে সে কনস্ট্যান্টিনোপলের চোখে হুমকি হিসেবে দেখা দেয়। একটি সাময়িক সমাধান প্রদানের জন্য, তাদের নেতা, থিওডোরিক দ্য গ্রেটের নেতৃত্বে অস্ট্রোগোথরা পশ্চিম বালকানসে সাম্রাজ্যের ফোদেরাতি (মিত্র) হিসাবে খিতু হয়, কিন্তু অস্থিরতা অব্যাহত ছিল। জেনো, অড্রাগোথদের ইতালির প্রতিনিধি হিসাবে ওডেসারকে সরিয়ে দেয়ার জন্য পাঠান। থিওডোরিক এবং গথরা ওডেসারকে পরাজিত করে এবং ইতালিকে গোথিক শাসনের অধীনে নিয়ে আনে। থিওডোরিক এবং জেনো ও তার উত্তরাধিকারী আনাস্টাসিয়াসের মধ্যকার বন্দোবস্ত অনুসারে, ভূমি এবং তার জনগণকে সাম্রাজ্যের অংশ হিসাবে গণ্য করা হয়, সাথে থিওডোরিককে ভাইসরয় এবং সেনাবাহিনীর প্রধান হিসেবে নিযুক্ত করা হয় (ম্যাজিস্টার মিলিতাম)। থিওডোরিক এই পুরো ব্যবস্থাটি কঠোরভাবে পর্যবেক্ষণ করে; সিভিল প্রশাসনের মধ্যে ধারাবাহিকতা ছিল, যা বিশেষভাবে রোমান কর্মচারী দ্বারা চলতো এবং আইন দ্বারা সম্রাটকে বজায় রাখা অব্যাহত ছিল। অন্যদিকে, সেনাবাহিনী ছিল শুধু গোথিক যারা তাদের নেতা ও আদালত কর্তৃপক্ষের অধীনে কাজ করতো। জনগণও ধর্মের দ্বারা বিভক্ত ছিল: রোমানরা ছিলেন চ্যালসডোনীয় খ্রিস্টান, আর গোথরা ছিল আরিয়ান খ্রিস্টান। গোথদের মধ্যে ধর্মীয় সহনশীলতা ছিল, যা ভান্ডাল বা প্রাথমিক ভিসিগথের মধ্যে ছিলনা। দ্বৈত ব্যবস্থা থিওডোরিকের সক্ষম নেতৃত্বের অধীনে ঠিকভাবে কাজ করেছিল, যিনি রোমান অভিজাতদের শান্ত করে রেখেছিলেন, কিন্তু পরবর্তীকালে এই ব্যবস্থাটি ভেঙে পড়তে শুরু করে এবং তার উত্তরাধিকারীদের অধীনে তা পুরোপুরি পতিত হয়।
সম্রাট প্রথম জাস্টিনের উত্থানের সাথে পূর্ব ও পশ্চিম গির্জার মধ্যকার আকিয়াশিয়ান দ্বন্দ্বের অবসান এবং পূর্বে ধর্মীয় ঐক্য ফিরে যাওয়ার সাথে সাথে ইতালীর সেনেটরীয় অভিজাতদের বেশ কয়েকজন সদস্য গোথিক শক্তির সাথে ভারসাম্য বজায় রাখার জন্য কনস্ট্যান্টিনোপলের সাথে ঘনিষ্ঠ বন্ধন রাখতে শুরু করে। ৫২৪ সালে বিশিষ্ট ম্যাজিস্টার অফিসিয়রাম বোথিয়াস এবং তার শ্বশুরের পদচ্যুতি ও মৃত্যুদণ্ড গোথিক শাসন থেকে তাদের জাতির ধীরে ধীরে বিচ্ছেদের একটা অংশ ছিল। ৫২৬ সালের আগস্ট মাসে থিওডোরিকের উত্তরসূরী তাঁর শিশুপৌত্র আঠালারিক হয় এবং তাঁর মাতা আমলসুন্থাকে রাজপ্রতিনিধি পদে অধিষ্ঠিত হন; তিনি একটি রোমান শিক্ষা পেয়েছিলেন এবং সেনেট এবং সাম্রাজ্যের সঙ্গে পুনর্মিলনের ব্যবস্থা শুরু করেন। এই সমঝোতা এবং অথালারিকের রোমান শিক্ষার জন্য গথিক নেতৃস্থানীয় ব্যক্তিরা অসন্তুষ্ট ছিলেন, তারা ষড়যন্ত্র করেন। আমালাসুন্থার তিনজন ষড়যন্ত্রকারীকে হত্যা করেন এবং নতুন সম্রাট প্রথম জাস্টিনিয়ানকে চিঠি লিখেছিলেন, তিনি যদি পদচ্যুত হন তবে তিনি যেন সম্রাটের কাছে আশ্রয় পান। আমালাসুন্ঠ ইতালিতে রয়ে যান।
বেলিসারিয়াস
একটি রাজবংশীয় বিরোধ মিটানোর অজুহাতে, ৫৩৩ খ্রিস্টাব্দে ভ্যানডালদের অধীনে থাকা উত্তর আফ্রিকান প্রদেশগুলি পুনরুদ্ধার করার জন্য জাস্টিনিয়ান তার সবচেয়ে প্রতিভাবান জেনারেল বেলিসিয়াসেসকে পাঠিয়েছিলেন। এই ভ্যান্ডালিক যুদ্ধে রোমান সাম্রাজ্যের অপ্রত্যাশিত দ্রুত এবং চূড়ান্ত জয়, হারিয়ে যাওয়া পশ্চিম প্রদেশগুলির বাকি অংশের পুনরুদ্ধারের জন্য জাস্টিনিয়ানকে উত্সাহিত করে। রাজপ্রতিনিধি হিসাবে, অমলসুন্থা রোমান নৌবাহিনীকে অস্ট্রোগোথিক রাজ্যের অন্তর্গত থাকা সিসিলির বন্দরগুলি ব্যবহার করার অনুমতি দেয়। ৫৩৪ খ্রিস্টাব্দে তাঁর পুত্রের মৃত্যুর পর আমালাসুন্থ তাঁর চাচাতো ভাই থিওডাহাদকে রাজত্ব দান করে দেন; থিওডাহাদ তা গৃহন করে নেয়, কিন্তু সে আমালাসুন্থকে গ্রেপ্তার করায় এবং ৫৩৫ সালের শুরুর দিকে তাকে হত্যা করে। তার প্রতিনিধিদের মাধ্যমে, জাস্টিনিয়ান আমলসুন্থার জীবন বাঁচানোর চেষ্টায় ব্যর্থ হন কিন্তু তার মৃত্যু জাস্টিনিয়ানকে গোথের সাথে যুদ্ধ করার একটি কারণ (ক্যাসাস বেলি) দেয়। প্রসপিওয়াস লিখেছিলেন যে "যখনই তিনি জানতে পারেন, আমালাসুন্থার সাথে কি ঘটেছে, তিনি তাঁর রাজত্বের নবম বছরে যুদ্ধে প্রবেশ করেন"।
সিসিলি এবং ডালমাটিয়া জয়
বেলিসারিয়াস রোমান আফ্রিকা ও ইতালির মধ্যে সিসিলিতে অবতরণ করেন, যার জনসংখ্যা সাম্রাজ্যের প্রতি নিয়োজিত ছিল। দ্বীপটি দ্রুত দখল হয়ে যায়, একমাত্র শক্ত প্রতিরোধ করে পানোরমাস (Palermo), যা ডিসেম্বরের শেষের দিকে পরাস্ত হয়। বেলিয়াসিয়াস ইতালিতে পার হতে প্রস্তুত হন এবং থিওডাহাদ জাস্টিনিয়কে দূত পাঠান, প্রথমে সিডিলির সমর্পণ করার প্রস্তাব করেন এবং তার সার্বভৌমত্বকে স্বীকৃতি দিতে রাজি হন কিন্তু পরবর্তীতে পুরো ইতালি সমর্পণ করতে রাজি হন।
৫৩৬ সালের মার্চে, মুন্দাস ডালমাটিয়া অতিক্রম করেন এবং তার রাজধানী, সালোনা দখল করেন, কিন্তু একটি বড় গোথিক সেনা আবির্ভূত হয় এবং মুন্ডাসের পুত্র মরিসিয়াস একটি সংঘর্ষে মারা যান। মুন্দাস গোথদের একটি ভারী পরাজয়ের প্রদান করেন কিন্তু তিনি নিজেই মারাত্মকভাবে আহত হন। রোমান সেনাবাহিনী প্রত্যাহার করে নেয় এবং, সালোনা বাদে, ডালমাটিয়া গোথদের কাছে চলে যায়। এতে অনুপ্রাণিত হয়ে, থিওডাহাদ বাইজেন্টাইন দূতকে কারাগারে বন্দী করেন। ডালমাটিয়া পুনরুদ্ধারের জন্য জাস্টিনিয়ান, একজন নতুন ম্যাজিস্ট্রেট, কনস্ট্যান্টিয়ানাসকে পাঠান এবং বেলিসারিয়াসকে ইতালিতে ঢুকতে আদেশ দেন। কনস্ট্যান্টিয়ানাস দ্রুত তার কাজ সম্পন্ন। গোথিক জেনারেল, গ্রিপাস, সলোনাকে ত্যাগ করে উত্তরে চলে যান, যা তিনি সম্প্রতি দখল করেছিলেন, কারণ এটির দুর্গগুলি ছিল ধ্বংসপ্রাপ্ত এবং এর নাগরিকদের রোমান মনোভাব ছিল। কনস্ট্যান্টিয়ানাস শহর দখল করেন এবং দেয়াল পুনর্নির্মাণ করেন। সাত দিন পর গোথিক সেনারা ইতালির উদ্দেশ্যে চলে যায় এবং জুনের শেষের দিকে সমগ্র ডালমাটিয়া রোমানদের হাতে চলে আসে।